**OBRAZAC**

|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ** | **Ministarstvo održivog razvoja i turizma** |
| **NAZIV PROPISA** | **Zakon o zaštiti klime** |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| **-**Predloženim tekstom Zakona o zaštiti klime uvodi se normativni okvir koji će dovesti do uspostavljanje zaokruženog sistema neophodnog za smanjenje emisija sa efektom gasova staklene bašte i prilagođavanja odnosno adaptacija na izmjenjene klimatske uslove na nacionalom nivou.  -Koncetracija emisija sa gasova sa efektom staklene bašte nastale su kao uzrok ljudskih tj. antropogenih aktivnosti koje su rezultirale intezivnijim promjenama klime od onih koje su prirodno očekivane.  -Visoka koncetracija emisija gasova sa efektom staklene bašte u atmosferi dovodi do negativnog uticaja na klimatske promjene uključujući globalno zagrijavanje.  -Negativni uticaja klimatskih promjena ima opšti uticaj na društvo odnosno utiče na sve subjekte u društvu.  -Ukoliko bi se izabrala ’’status quo’’ opcija, došlo bi do povećanja emisija sa efektom gasova staklene bašte u atmosferi što bi direktno rezultiralo pogoršanjem klimatskih uslova. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| -Nacrtom zakona se doprinosi otvaranju pregovoračkog poglavlja 27 Životna sredina i klimatske promjene sa Evropskom Unijom imajući u vidu da se postiže usklađenost sa relevantim EU propisima, uključujući:   * Direktivu 2008/87/EZ Evropskog parlamenta i Savjeta od 13. septembra 2003 god. o uspostavljanju trgovine emisijima gasovtea sa efektom staklene bašte u Zajednici i o izmjeni Direktive Savjeta 96/61/EZ, * Uredbu Komisije (EU) br. 600/2012 od 21. juna 2012 god. o verifikaciji izvještaja o emisijama gasova sa efektom staklene bašte i izvještaja o tonskim kilometrima i akreditaciji verifikatora, * Uredbu Komisije (EU) br. 61/2012 od 21 juna 2121 godine o monitoringu i izvještavanju o emisijama gasova sa efektom staklene bašte, * Uredbu (EU) br.525/2013 Evropskog parlamenta i Savjeta od 21. marta 2013 god. o mehanizmu za praćenje i izvještavanje o emisijama gasova sa efektom staklene bašte i za izvještavanje o drugim informacijama bitnim za klimatkse promjene na nacionalnom nivou i na nivou Unije, * Delegiranu Uredbom Komisije (EU) br. 666/2014 od 12.maerta 2014 god. O uspistavljanju suštinskih zahtjeva za sistem inventara Evropske unije i uzimanja u obzir promjene potencijala globalnog zagrijavanja i međunarodno dogovrenih smjernica za inventare, * Uredbu Komisije (EU) br.749/2014 od 30.juna 2014 god. o strukturi, formatu, postupcima podnošenja i pregledu informacija koje države članice dostavljaju, * Odluku br. 4006/2009/EZ Evropskog parlamenta i Savjeta o naporima koje preduyimaju države članice radi smanjenje emisija gasova sa efektom staklene bašte radi ostvarivanja ciljeva Zajednice u vezi sa samnjenjem emisijama gasova sa efektom staklene bašte do 2020 godine, * Direktivu 1999/94/EZ Evropskog parlamenta i Savjeta od 13.decembra 1999 god. O dostupnosti informacija za potrošače o ekonomičnosti potrošnje goriva i emisija CO2 u vezi sa prodajom novih putničkih vozila.   -Predloženim propisom se sprovode ciljevi iz Nacionalne strategiju za transpoziciju, implementaciju i primjenu pravne tekovine EU u oblasti životne sredine i klimatskih promjena 2016-2020. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| -Imajući u vidu da oblast zaštite od klime nije u potpunosti regulisana u našem zakonodavnom okviru, donošenje novih odredbi kojim bi se ova oblast uredila je neophodno. Ovo je moguće postići kroz donosšenje novog zakona ili izmjenama i dopunama postojećih propisa, prvenstveno Zakona o životnoj sredini Zakona o životnoj sredini ("Službeni list CG", br.52/16) i Zakona o Zaštiti vazduha ("Službeni list CG", br. 25/10, 40/11 i 43/15.  - Zaštite od klimatskih promjena predstavlja posebnu oblast koju je potrebno koherentno urediti u jedinstvenom propisu,što je prepoznato i kroz Zakona o životnoj sredini("Sl. listu CG", br. 52 od 9. avgusta 2016 god.) u kojem se u članu 6 propisuje da se zaštita životne sredine i održivi razvoj uređuju osim tim zakonom i posebnim zakonima kojima se uređuju pojedini segmenti životne sredine uključujući i zakon kojim se uređuje zaštita od negativnog uticaja klimatskih promjena. Imajući u vidu gore navedeno, preferirana opcija je donošenje posebnog zakona o zaštiti klime. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima)** * **Da li pozitivne posljedice donošenja propisa opravdavaju troškove koje će on stvoriti,** * **Da li se propisom podržava stvaranje novih privrednih subjekata na tržištu i tržišna konkurencija;** * **Uključiti procjenu administrativnih opterećenja i biznis barijera.** | |
| -S obziorm da je negativni efekat klimatskih promjena opšti problem koji utiče na kompletno društvo, normiranje ove oblasti kroz predloženi Nacrt zakona će uticati na sve subjekte u društvu.  -Propis jača konkurentost domaćih privrednih subjekata kroz omogućavanje njihovog lakšeg integrisanja u globalno tržišta u skladu sa aktuelnim tendecijama da nove investicije moraju doprinosti smanjivanju emisija gasova sa efektom staklene bašte koje proizilaze iz Okvirne UN konvencija o promjeni klime i Pari[kog sporazuma iz 2015 godine,  -Primjena ovog Zakona neće izazvati nove troškove na teret građana i privrede.  -Primjena ovog Zakona ne podrazumijeva posebna administrativna opterećenja niti će izazvati biznis barijere izuzev obaveza izvještavanja o emisijama gasova u skladu sa EU praksom. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;** * **Da li implementacijom propisa proizilaze međunarodne finansijske obaveze? Obrazložiti;** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;** * **Da li će se implementacijom propisa ostvariti prihod za budžet Crne Gore?;** * **Obrazložiti metodologiju koja je korišćenja prilikom obračuna finansijskih izdataka/prihoda;** * **Da li su postojali problemi u preciznom obračunu finansijskih izdataka/prihoda? Obrazložiti;** * **Da li su postojale sugestije Ministarstva finansija na nacrt/predlog propisa?;** * **Da li su dobijene primjedbe implementirane u tekst propisa? Obrazložiti.** | |
| -Za implementaciju predloženog propisa nijesu potrebna nova sredstva iz Budžeta Crne Gore.  -Implementacijom ovog Zakona ne proizilaze dodatne međunarodne finansijske obaveze.  -Usvajanjem propisa se predviđa donošenje podzakonskih akata koji neće dovesti do dodatnih finansijskih obaveza.  -Ne postoje posebne sugestije Ministarstva finansija na predlog propisa. | |
| **6.** K**onsultacije zainteresovanih strana**   * **Naznačiti da li je korišćena eksterna ekspertiza i ako da, kako;** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti** | |
| -Pomoć prilikom izrade teksta Nacrta zakona ekpertsku pomoć pružili su regionalni eksperti angažovani putem EU TAIEX misija, domaći pravni eksperti angažovani od strane kancelarije Programa Za Razvoj Ujedinjenih Nacija kao i Danijele Božanić nezavisna ekspertica za klimatske promjene iz Srbije.  -Za potrebe izrade teksta Nacrta zakona osnovana je radna grupa koju između ostalog čine predstavnici: Ministarstva održivog razvoja i turizma, Ministarstva ekonomije, Minisitarstva poljoprivrede Agencije za zaštitu prirode i životne sredine, lokalnih samouprava, Uprave za inspekcije, NVO Green Home kao i predstavnici ostalih relevantnih insitucija.  -Konsultacije sa zainteresovanim stranama su obavljane kako na radnim sastancima i u direktnoj komunikaciji, tako i dostavljenim predlozima i sugestijama u pisanoj formi. | |
| **7: Monitoring I evaluacija**   * **Koje su potencijalne prepreke za implementaciju propisa?**   **Koje će mjere biti preduzete tokom primjene propisa da bi se ispunili ciljevi?**   * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| **-**Nema potencijalnih prepreka za implementaciju propisa.  -Tokom implementacije Zakona, u slučaju potrebe, u skladu sa propisanim procedurama nadležno ministarstvo redovno će obavještavati Evropsku Komisiju.  -Glavni indikatori po kojima će se mjeriti ispunjenje ciljeva je mogućnost ispunjenja postavljenih ciljeva tokom pregovoranja sa EU u okviru poglavlja 27.  -Monitoring i evaluaciju sprovođenja Zakona će vršiti Ministarstvo održivog razvoja i turizma. | |

**Datum i mjesto: Starješina:**

**Podgorica, 23.11.2018. god**   **Ministar** **Održivog razvoja i turizma**

**Pavle Radulović**